Jakke

Jakke er et stykke tøj til overkroppen som kan åbnes og lukkes over brystet og maven, oftest ved hjælp af knapper eller lynlås. Jakker har ærmer og ofte også lommer og krave. De går gerne til omkring livet eller lidt nedenfor, og jakkeskøderne er normalt skåret lige over. Jakker bæres oftest som overtøj over skjorter, bluser, trøjer, sweatere og veste og kan anvendes af mænd, kvinder og børn. Jakkesætsjakker, blazerjakker, sportsjakker betegnes ikke som overtøj og har typisk den karakteristiske slids bagpå. En overtøjsjakke som når til knæene eller længere, vil oftest blive benævnt som en frakke.

Historie og typer

I Europa opstod jakken i middelalderen i form af korte, åbne frakker, som var en praktisk mellemting mellem åbne trøjer, kjortler, tunikaer og kapper.

Etymologi 

Jakke blev kaldt jakka på gammelnorsk, et ord som kom via det tyske jacke fra det franske jaque, "kort mandstrøje" eller egentlig "kort skjorte til at trekke over et panser" (våbenfrakke), et ord som igen er lånt fra italiensk giaco og spansk jaco, ord af uvis oprindelse, men sandsynligvis fra arabisk. Som andre betegnelser på klæder har også ordet jakke haft forskellige betydninger gennem tiden og på forskellige sprog, og ofte betegnet flere slags beklædning. Ordet blev i ældre tid på dansk og norsk brugt om et kortere, let overstykke eller lange trøjer, både med og uden ærmer, til kvinder, men blev senere først og fremmest brugt om tætsiddende trøjer til mænd og korte herrefrakker uden skøder. På dansk blev jakke i moderne betydning af ordet taget i brug fra 1860-tallet.

På engelsk er betydningen af ordet jacket en kortere fritidsjakke, mens coat bruges om både frakker, kapper, kåber og længere jakker.

Typer

Det findes en mængde forskellige slags jakker af forskellige udformning som er beregnet til forskellig brug, både lette, tynde og tunge, forede og varme, for eksempel  jakkesætsjakker, strikkede jakker (cardigans), regnjakker og uniformsjakker og parkaer. Snit, materialevalg, farver og dekorationer har varieret meget gennem dragthistorien. Jakker kan være enkelt- eller dobbeltradedde. Fritidsjakker til ude- og turbrug vejer oftest mindre end jakker til formelt brug. De kan være varme, vindtætte, have hætter og praktiske lommer, og er ofte foret med kunststof som varm fleece eller dun med en vind- og vandtæt softshell (skaljakke).

 Altvejrsjakke, vind- og vandtæt fritidsjakke
 Blazer, let jakke af andet stof end bukserne, til sommer- eller sportsbrug
 Cardigan, strikket jakke
 Dynejakke, varme, vatterede vindjakker
 Kofte, strikkejakke, bunadsfrakke eller samekofte
 Pjækkert, dobbeltradet, oprindelig mørk blå, kort frakke af tykt stof
 Vindjakke, let jakke af tæt, vindtæt stof
 Bolero, meget kort damejakke, oprindeligt båret af toreadorer
 Våbenjakke
 Cowboyjakke, tætsiddende jakke i denim
 Parkas, kort og lang, foret yderfrakke af vindtæt stof, med lommer, bælte og hætte
 Golfjakke, let, strikket jakke, særlig for golfspillende kvinder
 Sportsjakke, herrejakke designet til at bæres uden matchende bukser. Ofte i tweed

Gamle og udenlandske 

 Carmagnole, kort jakke brugt af underklassen og jakobinerne under den franske revolution
 Dolman, jakke blandt andet brugt som del af husaruniform
 Justaucorps, knælang, eftersiddende herrefrakke eller kjolesæt som var normalt i 1700-tallet
 Mackinaw, nordamerikansk jakke af tykt, stribet uldstof
 Paletot, bred løsthængende yderfrakke eller -jakke
 Schaube, bred, pelsforet kappeliknende mannsjakke som var vanlig i Europa på 1500-tallet
 Spencer, kort, tætsiddende jakke
 Vams, tyk kort uniformsfrakke eller hoftelang jakke, fra middelalderen og senere, udviklet sig siden til vest

Se også 

 Anorak, pelskofte med hætte eller sportsjakke af vindtæt stof med hætte til at trække over hovedet
 Bluse, løstsiddende overdel af arbejdsklæder, sportsklæder eller uniform, løst kjoleliv for kvinder
 Frakke, lang ydderjakke
 Jakkesæt, formel klædedragt med jakke og bukser i samme stof
 Kaftan, lang, åben kjortel 
 Kofte, strikkejakke, bunadsfrakke eller samekofte
 Vest, ærmeløs jakke, trøje eller sweater

Referencer

Eksterne henvisninger 
 Oppslagsordet «Jaket» (jakke) i det danske Salmonsens konversationsleksikon fra 1922